מרינה והיהלומים

רקע

מרינה נולדה בשם מרינה למבריני דיימנדיס באברגווני, מורמוונטשייר, ויילס. אביה ממוצא יווני ואמה ולשית, והיא גדלה בכפר בדרום-מזרח ויילס עם הוריה ואחותה הגדולה. דיימנדיס למדה בבית ספר לבנות בלבד, שעליו היא אמרה: "אני בערך מצאתי את הכישרון שלי שם... אני הייתי זו שתמיד הבריזה משיעורי מקהלה, אבל הייתה לי מורה למוזיקה מדהימה שהצליחה לשכנע אותי שאני מסוגלת לעשות כל דבר". כשהוריה נפרדו, בגיל 16, עברה דיימנדיס ליוון כדי לגור עם אביה. היא למדה בבית ספר באתונה אך חזרה לוויילס שנתיים לאחר מכן.
דיימנדיס עברה ללונדון בגיל 18 ולמדה שם בבית ספר לריקוד במשך חודשיים. לאחר מכן, ב-2005, היא לקחה קורס שירה של שנה בבית ספר למוזיקה. היא נרשמה לתואר במוזיקה באוניברסיטת מזרח לונדון, ובשנה השנייה ללימודיה עברה לאוניברסיטת מידלסקס, אך לאחר מכן נשרה מהלימודים. היא הלכה למגוון רחב של אודישנים כולל אודישן למחזמר "מלך האריות" בוסט אנד בלונדון. דיימנדיס הודתה שהיא הלכה לאודישן ללהקת-בנים בסגנון רגאיי ב-2005 כדי לנסות להיכנס לתעשיית המוזיקה. היא החליטה להתלבש בבגדי גברים כדי לנסות לבדר את הבוחנים באודישן ולגרום לכך שיתנו לה חוזה הקלטות, אך המעשה לא צלח לה. למרות זאת, חברת התקליטים שערכה את האודישן התקשרה אליה בחזרה שבוע לאחר מכן.
לדיימנדיס יש הפרעה סינסתזית שגורמת לה לראות תווים מוזיקליים ואת ימי השבוע בצבעים שונים.

2005-2008: קריירה מוקדמת

ב-2005, דיימנדיס בחרה את השם "מרינה אנד דה דיימונדס".
דמואים מוקדמים של השירים של מרינה אנד דה דיימונדס היו מולחנים ומורכבים על ידיה והופקו בתוכנת אפל בשם גארג'בנד. דרך לוח מודעות אינטרנטי היא מצאה מישהו שיפיק לה כמה שירים, לו שילמה עליהם 500 לירות-שטרלינג. שירים אלו הגיעו בסופו של דבר לאלבום EP הבכורה שלה Mermaid Vs. Sailor EP שיצא ב-23 בנובמבר 2007. האלבום יצא על דיסקים בעבודת יד על ידיד דיימנדיס ונמכרו דרך עמוד המייספייס שלה. נמכרו כ-70 עותקים בסך הכל.
בינואר 2008, דיימנדיס התגלתה לראשונה על ידי סוכן של Neon Gold Records. הוא קבע לה הופעת פתיחה לזמר הבלגי-אוסטרלי גוטייה מאוחר יותר בשנה זו, שם ראו אותה לראשונה וורנר מיוזיק גרופ ולבסוף חתמו איתה חוזה הקלטות באוקטובר 2008 לחברת ההקלטות שלהם 679 Recordings.
סינגל הבכורה של דיימנדיס היה איי-סייד כפול שכלל את "Obsessions" ו"Mowgli's Road" שיצא בארצות הברית ב-19 בנובמבר 2008, ולאחריו יצא דיסק הEP השני שלה The Crown Jewels EP ב-1 ביוני 2009 שכלל את הסינגל השני שלה "I Am Not A Robot". הסינגל המשמעותי הראשון שלה, הקלטה חוזרת של "Mowgli's Road", יצא ב-13 בנובמבר 2009 תחת חברת התקליטים 679 Recording בבריטניה ואטלנטיק רקורדס בארצות הברית. ב-7 בדצמבר 2009 היא הייתה ברשימת המועמדים לתחרות שנתית של הBBC, וב-7 בינואר 2010 הוכרז שהיא הגיעה במקום השני.

2009-2010: The Family Jewels

אלבום הבכורה של מרינה אנד דה דיימונדס, The Family Jewels, יצא בפברואר 2010. בשיאו, הוא הגיע למקום החמישי בבריטניה והוכרז כאלבום כסף בבריטניה ימים לפני יציאתו. "Mowgli's Road" יצא מחדש כסינגל ראשי של האלבום בנובמבר 2009. למרות זאת, השיר "Hollywood" יצא כסינגל המשמעותי הראשון מהאלבום בפברואר 2010. "I Am Not A Robot" יצא מחדש באפריל 2010 והפך לסינגל השלישי של האלבום; דיימנדיס אמרה שהיא החליטה להוציא מחדש את השיר מפני ש"נראה שאנשים מגלים אמפתיה ומזדהים עם השיר, ללא הבדל גיל או מין." היא יצאה לסיבוב ההופעות הראשון שלה ב-14 בפברואר 2010, שכלל 70 הופעות סביב בריטניה, אירלנד, אירופה המרכזית, ארצות הברית וקנדה.
גם ב-2010, דיימנדיס שיתפה פעולה עם המפיק בני בלנקו והגיטריסט דני סטיאק בלוס אנג'לס כדי ליצור חומר חדש שאותו היא תיארה כ"הזדמנות מעולה מאוד בשבילי כיוצרת. [אנחנו] שלישייה כה מוזרה - שילוב של סופר פופ ואינדי אמיתי".
במרץ 2010, אטלנטיק רקורדס החתימו את מרינה אנד דה דיימונדס לצ'ופ שופ רקורדס בארצות הברית. לפני יציאת האלבום באמריקה במאי 2010, דיימנדיס הוציאה את אלבום הEP השלישי שלה, The American Jewels EP, באופן דיגיטלי ואקסקלוסיבי לארצות הברית במרץ 2010. דיימנדיס עשתה את הבכורה הצפון אמריקנית שלה ב-14 במרץ 2010 בסדרת הופעות.
מרינה אנד דה דיימונדס הייתה מועמדת לבחירת המבקרים לשנת 2010 בטקס פרסי המוזיקה הבריטית והגיעה במקום החמישי ברשימת ה"10 אומנים שיש לשים לב אליהם ב-2010" של SHREDnews במרץ 2010. כמו כן, היא זכתה בפרס האומן הבריטי והאירלנדי הטוב ביותר בטקס פרסי המוזיקה של MTV אירופה.

2011-2013: Electra Heart ופריצה בינלאומית

לאלבומה השני, דיימנדיס הקליטה חומר עם המפיקים סירקוט, גאי סיגסוורט, לברינת', גרג קורסטין, דיפלו, דוקטור לוק, סטארגייט וליאם הוו. סינגל שיווקי, "Radioactive" שהופק על ידי סטארגייט יצא באוקטובר 2010 (והגיע למספר 25 בבריטניה). לאחריו יצא דמו של השיר "Starring Role" בנובמבר ווידאו הקרוי ♡ PART 3: "THE ARCHETYPES" ♡ (חלק 3: הארכיטיפים) בדצמבר. האלבום עצמו, Electra Heart יצא באפריל 2012. האלבום נכנס לראשונה למצעדים בבריטניה וגם באירלנד היישר למקום הראשון, והיה האלבום הראשון שלה שעשה זאת אי פעם. מכירות האלבום היו טובות גם באירופה ואוסטרליה, והפך לאלבום הנמכר ביותר שלה בארצות הברית, אשר הגיע בשיאו למקום ה-30. לאחר יציאת האלבום, יצא הסינגל "Primadonna". "Primadonna" הוא לא רק הסינגל הנמכר ביותר כיום של דיימנדיס בבריטניה, הוא גם הסינגל הבינלאומי המצליח ביותר שלה, שהגיע למעמד פלטינה באירלנד על מכירות מעל 15,000 ובמקום שלישי ומעמד פלטינה גם במצעדים של ניו זילנד. "Power and Control" תפקד כסינגל השני מהאלבום בבריטניה, למרות זאת "How to Be A Heartbreaker" (שׁכלול בגרסה האמריקנית של האלבום) הוא הסינגל השני הבינלאומי והסינגל השלישי בבריטניה. שיר זה הופיע בסדרת הטלוויזיה "גלי" בפרק ה-16 בעונה 4.
ב-14 בפברואר 2013 (יום האהבה) פורסם בחשבון היוטיוב של מרינה וידאו בשם ♡ PART 8: "EVOL" ♡ שהכיל שיר חדש שלה - "E.V.O.L" ששוחרר להורדה בחינם כמה שעות לאחר מכן.
ב-2 במרץ 2013 הועלה עוד וידאו, בשם ♡ PART 9: "STATE OF DREAMING" ♡, שהכיל את השיר "State of Dreaming" מ-Electra Heart.
ב-17 באפריל 2013 צייצה מרינה בטוויטר "08.08.13" ומאז מעריצים מעלים השערות לפשר הציוץ. ההשערה הנפוצה היא שהכוונה לתאריך המוות של Electra Heart, מאחר שהשיר "Fear And Loathing" פורסם ב-8 באוגוסט 2011, שנתיים לפני התאריך המצויץ.
ב-1 במאי 2013 שחררה מרינה את השיר "Just Desserts" יחד עם צ'רלי XCX ונתנה הצצה אליו בחשבון היוטיוב שלה.
ב-17 ביולי הועלה לחשבון היוטיוב של מרינה הווידאו ♡ PART 10: "LIES" ♡ שכלל את השיר "Lies" מתוך Electra Heart.
ב-8 באוגוסט 2013 הוציאה דיימנדיס את הקליפ האחרון מהאלבום Electra Heart, לשיר המופיע בקליפ קוראים "Electra Heart", ולמרות שמו, אינו מופיע באף אלבום. הווידאו מייצג את סיום סדרת "The Archetypes" (הארכיטיפים) ואת המוות של הדמות הדמיונית Electra Heart.

2013-2016: Froot

אחרי שבילתה חודש בניו יורק, דיאמנדיס הודיעה בחודש פברואר 2013 כי היא החלה לכתוב חומר לאלבום אולפן שלישי קרוב. הסינגל "Froot" יצא לאור ב -10 באוקטובר, יום הולדתו ה -29 שלה, והודיע כמו שיר הנושא.
האלבום הוכרז להשתחרר ב -3 באפריל 2015 עם שחרור שיר חדש מתוך האלבום בכל חודש. עם זאת, בשל דליפת אינטרנט, השחרור הוקדם. האלבום הופק לגמרי על ידי דיאמנדיס ודוד קוסטן, האלבום זכה לשבחים על הצליל המלוכד שלו. Froot הגיע למקום השמיני במצעד הבילבורד 200, וכיום הוא האלבום הגבוה ביותר שלה בארצות הברית. זה גם הגיע לשיא של 10, 6 ו -4 בבריטניה, קנדה ואירלנד בהתאמה.
בתחילת 2015, הוכרז כי דיאמנדיס תבצע ב-Lollapalooza ברזיל, ובפסטיבל המוזיקה Coachella ואמנויות פסטיבל ממשטרת בוסטון קורא פסטיבל מוזיקה בחודש מארס, אפריל ומאי 2015 בהתאמה. מאוקטובר 2015 ועד הבא באוקטובר היא יצאה לסיבוב הופעות בשם Neon Nature Tour ברחבי אירופה ואמריקה; כל הופעה פוצלה לשלושה חלקים, אחד לכל האלבומים שלה, עם רוב השירים מהאלבום Froot. הופעתה ב-4 בנובמבר ב-House of Blues בבוסטון הועברה בשידור חי על ידי Yahoo. במהלך משדר של שאלות ותשובות, דיאמנדיס אמר כי סיבובי ההופעות הבאים יהיו שונים, וכי סיבובי ההופעות הרגילים שלה היו "אורח חיים קשה." ב-אפריל 2016, היא אמרה שהיא תיקח הפסקה מהמוזיקה לאחר הסיור שלה. היא חזרה להופיע כעבור חודשים, והבהירה כי היא מעדיפה לעבוד על בסיס עקבי מאשר מחזור של סיבובי הופעות ומנוחה.

2016-הווה: עבודה על אלבום רביעי

בחודש יוני 2016, דיאמנדיס אמרה לערוץ Fuse שהיא התחילה לכתוב חומר חדש לשירים חדשים, וכעבור ארבעה חודשים היא כתבה בטוויטר שהיא בסטודיו ועובדת על שירים חדשים.

סגנון מוזיקלי והשפעות

מרינה אנד דה דיימונדס הושפעה ממגוון רחב של מוזיקאים מפי ג'יי הארווי לבריטני ספירס.
מבקרים בדרך כלל מקטלגים את מרינה אנד דה דיימונדס כזמרת פופ גל חדש. היא הושוויתה למגוון אמנים כמו קייט בוש וההשוואה הנפוצה ביותר, פלורנס אנד דה משין.

תדמית ציבורית

בנוסף למוזיקה שלה, מרינה אנד דה דיימונדס ראויה לציון גם על לבושה הייחודי. כשנשאלה בראיון לתאר את סגנון האופנה שלה בשלוש מילים, דיימנדיס אמרה "וינטג', מעודדת, ומצויר". ניתן לראות יסוד מהסגנון הזה בוידאו לשיר 'Oh No!' שיצא ביוני 2010. היא היללה את הסגנון האופנתי של דוגמנית/DJ ליי לזארק וקראה לגוון סטפני אייקון האופנה הברור שלה ותיארה את המראה שלה כ"מצויר, אך בצורה מאוד רעננה". דיימנדיס ציינה שלפעמים היא מכינה תלבושות משלה עם בגדים שהיא קונה מחנויות צדקה. היא גם אוספת ג'קטי וינטג' של מעודדות. לעיתים קרובות נראתה מרינה לובשת בגדים של ג'ין-צ'ארלס דה קסטלבז'ק, לורה מקנס, ביונד רטרו, מוטל רוקס, וג'רוויס ג'קטס. דיימנדיס הודתה שהיא הייתה "רוצה לעשות משהו באופנה, לא עיצוב, לא אחת מקולקציות הסלבריטאים המטונפות האלו, אבל להיות מעורבת מאחורי הקלעים".